Møtebok fra styremøte nr. 2 – 2016,

Onsdag 17. februar 2016, kl. 09.00 – 13.00

**Sted: NTNU, AB-fakultetet 3 etg. møterommet.**

***Tilstede***:

Gisle Løkken, Fredrik Shetelig, Elin Røsok, David Collins, Nils Marstein, Anne Karin Furunes, Johan Arnt Haarberg, Mathias Huun, Geir Karlsen, Annemie Wyckmans, Eli Støa, Ingerid Helsing Almaas, Tine Hegli, Thorbjørn Sørensen, Gunnar Parelius fra kl. 1230.

ref. Anne Jørgensen Bruland,

**Frafall:** Vararep. Anne Beim, vararep. Pasi Aalto

**S-sak 1/16 Godkjenning av innkalling og agenda.**

* Godkjent uten merknader

**S-sak 2/16 Protokoll fra styremøte 10.12.2015 og ekstraordinært møte 5.1.2016**

* Godkjent uten merknader

**O-sak 1/16 Dekanens orientering - Campus rollebytte**

*Saksdokument*: O-sak 1/16 Dekanens orientering om endrede arbeidsoppgaver i dekanatet vår 2016.

* Fredrik Shetelig tar en ledende rolle i campusprosjektet på NTNU i perioden 18.01.16-01.07.16.
* Annemie Wyckmans er stedfortredende dekan i samme periode.
* Rådgiver Tone Woie Alstadheim skal være 100 % ved AB, pga frikjøp av Fredrik Shetelig i perioden 18.02.16-1.7.16. Hun fungerer som en ekstra forskningsrådgiver. (på grunn av forsinkelser i omplassering fra SVT til AB begynte hun i stillingen 18.februar i stedet for 18.januar)
* Dekantilsettinger: utlysning vedtatt – tilsetting 16.06.2016 og tiltredelse 01.0.2017.

**O-sak 2/16 Fusjonen – prosessplan**

*Saksdokument*: O-sak 2/16 Fusjon og prosessplan ved AB

***Enstemmig vedtak****: Fakultetsstyret sier seg godt fornøyd med NTNU-styrets vedtak vedrørende ny fakultetsstruktur. Fakultetsstyret inviterer tre observatører fra Institutt for Produktdesign (inst.leder, en faglig ansatt og en studentrepresentant) til kommende møter.*

*Styret konstaterer med at NTNU sentralt ikke ser betydningen av at forslag til ny instituttstruktur formelt burde forankres i fakultetsstyret.*

**S-sak 3/16 Revidert møteplan styret 2016**

*Saksdokument:* S-sak 3/16 Revidert møteplan for fakultetsstyret ved AB 2016.

***Enstemmig vedtak***: *Styret godkjenner revidert møteplan. Formål med saken: På grunn av fusjonsprosessen ser fakultetet nytten av flere styremøter for tettere oppfølging fra/med fakultetsstyret. Revidert møteplan følger under:*

***Revidert møteplan for 2016.***

Styremøte 1: 17. februar.

Ekstra møte: 17. mars kl. 11-16.

Ekstra møte: 04. mai kl. 10-16.

Styremøte 2: 1. juni

Styremøte 3: 13. oktober

Styremøte 4: 8. desember

Behov for utvidede styremøter vurderes fortløpende.

**S-sak 4/16 Strategisk stilling energi og miljø**

*Saksdokument:* S-sak 4/16 Strategisk stilling Energi og Miljø

Formål med saken: sikre kontinuitet i fagområdet energi og miljø i forbindelse med pensjonering av nøkkelperson i ett av fakultetets viktigste strategiske fagområder.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *Enstemmig vedtak****:* *Styret vedtar å utsette vedtak til styremøte 17.mars. Fakultetet bes klargjøre budsjettramme og begrunnelse for fast/åremålsstilling. Styret vil også ha en redegjørelse for lovligheten av evt. «kallelse» til stillingen.*

**S-sak 5/16 Regnskap og årsrapportfor 2015.**

*Saksdokument*: S-sak 5/16 Notat om årsrapport og regnskap 2015 og fakultetets langtidsbudsjett for 2016-2019

**Regnskap og årsrapportfor 2015:**

**Formål med saken: Styret skal gjennom dette notatet få nødvendig innsikt i fakultetets økonomi for å godkjenne årsregnskapet for 2015.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Enstemmig vedtak***:

*Styret godkjenner vedlagte årsrapport, men forutsetter at:*

* *man fom neste år fremskynder behandlingen til forkant av rapportering til rektor.*
* *styret i løpet av vårsemesteret formulerer nødvendig beslutningsgrunnlag for fremtidig budsjettfordeling og rapportering.*

**Langtidsbudsjett 2016-2019**

***Enstemmig vedtak:***

*Styret tar foreløpig langtidsbudsjett til orientering med de kommentarer som ble gitt i møtet.*

* Hvilke vurderinger ligger bak de ulike postene? Dette savnes forklart i en fotnote.
* Dekning indirekte kost. BOA og egenfinansiert BOA – BOA-balansen må forklares.
* Ønsker at risikofaktorer tydeliggjøres.

**Eventuelt**

* Ingen saker til eventuelt.